Rozsudok Všeobecného súdu (siedma komora) z 12. júla 2018 – RI/Rada
(vec T‑9/17)
„Verejná služba – Úradníci – Invalidný dôchodok – Článok 78 piaty odsek služobného poriadku – Odmietnutie uznať invaliditu ako dôsledok choroby z povolania – Nesprávne poňatie pojmu choroba z povolania – Povinnosť odôvodnenia“
1.      Úradníci – Sociálne zabezpečenie – Poistenie pre prípad úrazu a choroby z povolania – Invalidita – Rozdielne režimy – Jednotný pojem choroba z povolania
(Služobný poriadok úradníkov, články 73 a 78; spoločné pravidlá poistenia pre prípad úrazu a choroby z povolania, článok 3)
(pozri body 24 – 30)
2.      Úradníci – Invalidita – Posudková komisia – Účel ustanovení služobného poriadku
(Služobný poriadok úradníkov, článok 78)
(pozri bod 35)
3.      Úradníci – Invalidita – Posudková komisia – Súdne preskúmanie – Rozsah – Hranice
(Služobný poriadok úradníkov, článok 78)
(pozri body 36 – 42)
4.      Úradníci – Invalidita – Zistenie pôvodu invalidity vo výkone povolania – Choroba z povolania – Pojem – Choroba stanovená v Európskom zozname chorôb z povolania – Povinnosti posudkovej komisie – Preskúmanie rizika dotknutej osoby dostať túto chorobu
(Služobný poriadok úradníkov, článok 78)
(pozri body 48 – 54)
5.      Úradníci – Invalidita – Posudková komisia – Závery odlišujúce sa od záverov skorších lekárskych správ – Povinnosť odôvodnenia – Rozsah
(Služobný poriadok úradníkov, článok 78)
(pozri body 79 – 81)
Predmet
Návrh podaný na základe článku 270 ZFEÚ na zrušenie rozhodnutia Rady z 8. februára 2016 o odmietnutí uznania invalidity žalobcu ako dôsledku choroby z povolania v zmysle článku 78 piateho odseku Služobného poriadku Európskej únie
Výrok rozsudku
1.
Rozhodnutie Rady Európskej únie z 8. februára 2016 o odmietnutí uznania invalidity RI ako dôsledku choroby z povolania v zmysle článku 78 piateho odseku Služobného poriadku Európskej únie sa zrušuje.
2.
Rada je povinná nahradiť trovy konania.